Súradnice: 42°29′03″S 24°42′58″V﻿ / ﻿42,4842389°S 24,7160182°V﻿ / 42.4842389; 24.7160182

**Kostol svätých Petra a Pavla** (bulh. Църква „Свети свети Петър и Павел" – *Cărkva „Sveti sveti Petăr i Pavel"*) je rímskokatolícky kostol z druhej polovice 19. storočia ležiaci v meste Chisaria v Plovdivskej oblasti v južnom Bulharsku. V chráme sa nachádza etnografická expozícia.

Iné názvy
---------

Kostol je známy aj ako **Katolícky kostol svätých Petra a Pavla** (bulh. Католическа църква „Свети свети Петър и Павел", alebo Католически храм „Свети свети Петър и Павел" – *Katoličeska cărkva „Sveti sveti Petăr i Pavel", alebo Katoličeski chram „Sveti sveti Petăr i Pavel"*), **Katedrálny kostol svätých Petra a Pavla** (bulh. Катедралният храм „Свети свети Петър и Павел" – *Katedralnijat chram „Sveti sveti Petăr i Pavel"*), alebo **Katolícky katedrálny kostol svätých Petra a Pavla** (bulh. Католически катедрален храм „Свети свети Петър и Павел" – *Katoličeski katedralen chram „Sveti sveti Petăr i Pavel"*).

Lokalita
--------

Budova leží v meste Chisaria v od mesta oddelene ležiacej štvrti Miromir (bulh. Миромир).

Dejiny a charakteristika
------------------------

Dedina *Davadžovo* (bulh. Даваджово) (od roku 1934 Miromir, v súčasnosti štvrť mesta Chisaria) bola jedniu z paulikánských dedín v plovdivskom regióne, ktoré sa v 50. rokoch 17. storočia priklonili ku katolicizmu.

Kostol bol postavený v priebehu roku 1882. V rovnakom roku bola postavená aj budovy fary. Iniciátormi výstavby boli dvaja pôvodom talianskí kňazi. Boli to otec Pavel Cakija (narodený v Taliansku v roku 1835, prisťahoval sa na územie Bulharska v roku 1871) a otec Karlos (narodený v talianskom Tridente v roku 1838, prisťahoval sa na územie Bulharska v roku 1879).

V rokoch 1967 – 1970 v kostole prebehla reštaurácia interiéru a steny v kostole boli vyzdobené freskami. Autorom fresiek v kostole je umelec Stojan Izov. V júni roku 2004 bola v kostole otvorená etnografická expozícia.

Chrám patrí pod sofijsko-plovdivskú rímskokatolícku diecézu.

Múzejná expozícia
-----------------

Etnografická múzejná expozícia, ktorá bola otvorená pri kostole sa venuje obyvateľom Miromiru, ich životnému štýlu ako aj dejinám miestnej farnosti. V rámci expozície je zhromaždených množstvo písomných materiálov spojených s dedinou a farnosťou.

Expozícia bola otvorená v roku 2004.

Chrámový sviatok
----------------

Chrámový sviatok sa oslavuje 29. júna, pričom v rámci sviatku prebieha vždy zhromaždenie miestneho obyvateľstva.

Galéria
-------

* pohľad k areálu kostola zo severozápadupohľad k areálu kostola zo severozápadu
* pohľad k areálu kostola zo západupohľad k areálu kostola zo západu
* pohľad na kostol zo severupohľad na kostol zo severu
* pohľad na kostol zo západupohľad na kostol zo západu
* pohľad na západnú fasádu kostolapohľad na západnú fasádu kostola
* pohľad na južnú fasádu kostolapohľad na južnú fasádu kostola
* pohľad na východnú fasádu kostolapohľad na východnú fasádu kostola
* pohľad na vchod do kostola v južnej fasáde budovypohľad na vchod do kostola v južnej fasáde budovy
* pohľad na apsidu a kostolnú vežu v severnej časti budovypohľad na apsidu a kostolnú vežu v severnej časti budovy
* detail zo západnej fasádydetail zo západnej fasády
* v kostolnom dvorev kostolnom dvore
* v kostolnom dvorev kostolnom dvore

Referencie
----------

1. 1 2 3 4 5 6 7 8 9 10 11 12  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 521. (po bulharsky)
2. 1 2 3 4   *Хисаря* [online]. nasamnatam.com, [cit. 2022-09-11]. Dostupné online.
3. 1 2 3 4  KOLEKTÍV AUTOROV. Goľama enciklopedija BĂLGARIJA – tom 12 – uni-ja. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104340. S. 4641. (po bulharsky)
4. 1 2 3 4 5 6 7 8   *Католическа църква "Св. Св. Петър и Павел" - Хисаря* [online]. opoznai.bg, [cit. 2022-09-11]. Dostupné online.
5. 1 2 3 4 5 6 7 8 9 10 11 12   *Религия* [online]. hisar.bg, [cit. 2022-09-11]. Dostupné online.
6. 1 2 3 4 5 6 7 8 9 10 11 12 13 14  adminyniZ. *Свети Петър и Павел (Хисаря)* [online]. religiousheritage-bg.eu, [cit. 2022-09-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kostol svätých Petra a Pavla (Chisaria)**